মামারা অবশ‍্য মায়ের সাথে চুক্তি করে নিত যে মেলায় তারা কোনো মেয়েলি ব‍্যাপারে নেই। ‘এই কাঁচের চুড়ি দে রে, ল‍্যাবেঞ্চুস আন রে, রঙ্গীন ফিতা কিনুম, আমশি লইয়‍্যা ঘুরতাসে ঐ বুড়াডার কাসে চল,’ — এসব তারা সামলাতে পারবে না। তারা যাবে নদীর ঘাটে বোট রেসিং, মেলা মাঠে মোরগ লড়াই, ছোরা খেলা এসব দেখতে। সূর্য‍্য ঢলে এলে সবাই এসে মিলবে জনাই কাকার জিলিপি-আলুবড়া দোকানের সামনে। সেখান থেকে ধরবে বাড়ির পথ।